לְזִכְרוֹ שֶׁל הָרַב מֵאִיר בַּר־אִילָן



	
	לְזִכְרוֹ שֶׁל הָרַב מֵאִיר בַּר־אִילָן
	



אני נושא ברכה כפולה למוסד רב־הפנים – המרכז החינוכי על שם הרב מאיר בר־אילן – אשר לחנוכת בנינוֹ נתכנסנו כאן.

ברכה כפולה על שום מה? מאיר ברלין – ברכה לזכרו הדגול של
הרב, אשר את שמו ישא המוסד הזה – אחד מבעלי התנופה בציונות, ראש המדברים
במחנהו החשוב, נותן כתף להנהלת הקרן הקיימת לישראל – ואחד מבני עליה שהם
מעטים. היה לנו הכבוד לחיות יחד כאנשי ישוב וכציוֹנים משך שנים רבות, מתוך
כבוד הדדי והוקרה רבה.

וברכה הנדרשת מאליה לרוח החיה שבהקמת המפעל הזה – מרת בתי
גוטיספילד – אשר לזכותה מעשים רבים בהקמת שורת מפעלי סעד וחינוך חשובים.
ברוך טעמה.

התנופה שבהקמת המוסד הזה – גם בית־ספר עממי, גם בית־ספר
תיכוני, גם לימוד מלאכה, גם חקלאות, גם ישיבה וגם מוֹריוֹן להכשרת מורים
ומדריכים – תנופה זו, תורנית וחינוכית, ודאי יש בה כדי לדובב בקבר עצמות כל
גדול בישראל.

וברוך טעמם של מקימי הזכרון הזה.

ניסן תשי"א.














את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/39013